20030709

Regulamentul (CE) nr. 1224/2003 al Comisiei

din 9 iulie 2003

privind clasificarea anumitor mărfuri în Nomenclatura Combinată

COMISIA COMUNITĂȚILOR EUROPENE,

având în vedere Tratatul de instituire a Comunității Europene,

având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun [1], astfel cum a fost modificat ultima dată prin Regulamentul (CE) nr. 2176/2002 [2], în special articolul 9 alineatul (1)

întrucât:

(1) Pentru a asigura aplicarea uniformă a Nomenclaturii Combinate anexate Regulamentului (CEE) nr. 2658/87, se cuvine a adopta dispoziții privind clasificarea mărfurilor reluate în anexa la prezentul regulament.

(2) Regulamentul (CEE) nr. 2658/87 a stabilit regulile generale de interpretare a Nomenclaturii Combinate. Aceste reguli se aplică, de asemenea, oricărei alte nomenclaturi care o reia, chiar și numai parțial sau pentru a adăuga eventuale subdiviziuni, și care se stabilește prin reglementări comunitare specifice în vederea aplicării unor măsuri tarifare sau de altă natură în cadrul schimburilor de mărfuri.

(3) În conformitate cu regulile generale menționate, mărfurile descrise în coloana 1 din tabelul reluat în anexa la prezentul regulament se clasifică la codurile NC corespunzătoare menționate în coloana 2, conform explicațiilor indicate în coloana 3.

(4) Informațiile tarifare restrictive furnizate de autoritățile vamale ale statelor membre în materie de clasificare a mărfurilor în Nomenclatura Combinată și care nu sunt în conformitate cu dreptul stabilit în prezentul regulament se pot invoca în continuare de titularul lor pe o perioadă de trei luni conform dispozițiilor articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar [3], astfel cum a fost modificat ultima dată prin Regulamentul (CE) nr. 2700/2000 al Parlamentului European și al Consiliului [4].

(5) Măsurile prevăzute în prezentul regulament sunt conforme cu avizul Comitetului Codului Vamal,

ADOPTĂ PREZENTUL REGULAMENT:

Articolul 1

Mărfurile descrise în coloana 1 din tabelul reluat în anexă se clasifică în Nomenclatura Combinată la codurile NC corespunzătoare menționate în coloana 2 din tabelul menționat anterior.

Articolul 2

Informațiile tarifare restrictive, furnizate de autoritățile vamale ale statelor membre, care nu sunt conforme cu dreptul stabilit în prezentul regulament pot fi invocate în continuare conform dispozițiilor articolului 12 alineatul (6) din Regulamentul (CEE) nr. 2913/92 pe o perioadă de trei luni.

Articolul 3

Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles, 9 iulie 2003.

Pentru Comisie

Frederik Bolkestein

Membru al Comisiei

[1] JO L 256, 7.9.1987, p. 1.

[2] JO L 331, 7.12.2002, p. 3.

[3] JO L 302, 19.10.1992, p. 1.

[4] JO L 311, 12.12.2000, p. 17.

--------------------------------------------------

20030709

ANEXĂ

Descrierea mărfii | Clasificare Cod NC | Explicații |

(1) | (2) | (3) |

1.Băutură nealcoolică compusă din apă gazoasă, zaharoză, glucoză, acid citric, taurină (0,4 %), glucuronolactonă (0,24 %), cafeină (0,03 %), inositol, vitamine, aromatizanți și coloranți. Această băutură este prezentată ca băutură energizantă în doze de 250 ml | 22021000 | Clasificarea se stabilește conform dispozițiilor din regulile generale 1 și 6 de interpretare a Nomenclaturii Combinate, conform notei 3 din capitolul 22, conform notei complementare 1 din capitolul 22, precum și conform formulării codurilor NC 2202 și 22021000 Faptul că produsul conține, între altele, taurină, cafeină și vitamine nu exclude clasificarea sa la subpoziția menționată anterior (a se vedea nota explicativă din Sistemul armonizat, poziția 2202 partea A punctul 2 și nota explicativă din Nomenclatura Combinată, codul NC 22021000 din Nomenclatura Combinată) |

2.Folie din material plastic nealveolar, cu o grosime totală de aproximativ 0,011 mm, formată dintr-o peliculă de poli(etilen tereftalat) (PET) metalizată pe o parte cu aluminiu, acoperită ulterior cu un strat de rășină alchido-melaminică (lac)Materialul plastic predominant este poli(etilenul tereftalat)Stratul metalic este aplicat conform procedeului depunerii în vid, iar folia metalizată transmite luminaFolia poate fi utilizată la fabricarea păturilor de salvare | 39206219 | Clasificarea se stabilește conform dispozițiilor din regulile generale 1 și 6 de interpretare a Nomenclaturii Combinate, precum și conform formulării codurilor NC 3920, 392062 și 39206219 Folia din material plastic metalizat nu poate fi clasificată la poziția 3921, deoarece metalizarea în vid nu este considerată o consolidare a foliei plastice (a se vedea și nota explicativă din Sistemul armonizat, poziția 3920) |

--------------------------------------------------